Hy het inwendige beserings en verskeie beenbreuke, waaronder sy bekkenbeen, opgedoen nadat die trekker se agterwiel oor hom gery het.
Hennie sê dit was vir hom ’n groot skok. “Ek het dit nie sien gebeur nie – gelukkig nie, ek weet nie, maar ek het hom hoor skree.”
Hy vertel hulle was vyf mense in die omtrek, insluitend ’n vriend van hom, wat Marius toe te hulp gesnel het.
Marius het Marise, ’n fisioterapeut wat by die Steve Biko Akademiese Hospitaal in Pretoria werk, self oor die ongeluk vertel toe sy hom toevallig ná die ongeluk gebel het.
“Hy het net gesê hy was in ’n ongeluk. Die trekker het oor hom gery. Dit was ’n groot skok, maar ek sien hierdie soort goed elke dag; ek dink dit was toe die praktiese kant van my wat ingeskop het.”